CENTEL สดใส
มีการวิเคราะห์กันว่า แนวโน้มผลการดำเนินงานไตรมาส 4 ปี 60 ของ CENTEL ยังคงสดใสจากทั้ง 2 ธุรกิจ โดยเบื้องต้นคาดว่า Rev Par ของธุรกิจโรงแรมจะยังเติบโตในระดับที่แข็งแกร่งราว 5-6% จากงวดเดียวกันของปีก่อน จากฐานที่ต่ำในปีก่อน
24 พ.ย. 2560

คุณค่าบริษัท
มีการวิเคราะห์กันว่า แนวโน้มผลการดำเนินงานไตรมาส 4 ปี 60 ของ บริษัท โรงแรมเซ็นทรัลพลาซา จำกัด (มหาชน) หรือ CENTEL ยังคงสดใสจากทั้ง 2 ธุรกิจ โดยเบื้องต้นคาดว่า Rev Par ของธุรกิจโรงแรมจะยังเติบโตในระดับที่แข็งแกร่งราว 5-6% จากงวดเดียวกันของปีก่อน จากฐานที่ต่ำในปีก่อน
ขณะที่จำนวนนักท่องเที่ยวปีนี้เติบโตอย่างแข็งแกร่ง รวมถึงมาตรการช้อปช่วยชาติจะเป็นตัวกระตุ้นและทำให้ Same Store Sales Growth ล่าสุดในเดือน พ.ย. พลิกมาเติบโตเป็นตัวเลข 2 หลัก
เชื่อว่าในแง่ของ Margin มีโอกาสที่จะขยายตัวเพิ่มขึ้นทั้งจาก Operating Leverage และคาดว่ายังสามารถควบคุมต้นทุนได้อย่างมีประสิทธิภาพต่อเนื่องเช่นเดียวกับช่วง 9 เดือนที่ผ่านมา
อีกทั้งยังคงรักษารายได้และกำไรสุทธิได้ดีทั้งไตรมาส 3 และงวดเก้าเดือน
โดยผลการดำเนินงานไตรมาส 3 สิ้นสุดวันที่ 30 กันยายน 2560 บริษัทมีรายได้รวมขยับขึ้นมาอยู่ที่ 4,880.08 ล้านบาท จากงวดเดียวกันของปีก่อน 4,743.16 ล้านบาท ซึ่งคงมาจากรายได้จากกิจการโรงแรมและบริการที่เกี่ยวข้อง และรายได้จากการขายอาหารและเครื่องดื่มที่เพิ่มขึ้น ส่งผลให้บริษัทมีกำไรขยับขึ้นมาอยู่ที่ 368.84 ล้านบาท หรือ 0.27 บาทต่อหุ้น จากงวดเดียวกันของปีก่อน 321.94 ล้านบาท หรือ 0.24 บาทต่อหุ้น
ขณะที่ผลการดำเนินงานงวดเก้าเดือน สิ้นสุดวันที่ 30 กันยายน 2560 บริษัทมีรายได้รวมขยับขึ้นมาอยู่ที่ 1,5025.10 ล้านบาท จากงวดเดียวกันของปีก่อน 14,942.21 ล้านบาท ส่งผลให้บริษัทมีกำไรขยับขึ้นมาอยู่ที่ 1,549.83 ล้านบาท หรือ 1.15 บาทต่อหุ้น จากงวดเดียวกันของปีก่อน 1,433.62 ล้านบาท หรือ 1.06 บาทต่อหุ้น แสดงว่าการท่องเที่ยวไปในทิศทางบวก
นอกจากนี้ ผู้บริหารให้เป้าหมายการเติบโตในปี 2561 ค่อนไปในเชิงบวกทั้งธุรกิจโรงแรมและธุรกิจอาหาร จากอุตสาหกรรมท่องเที่ยวที่ยังมีทิศทางการเติบโตที่แข็งแกร่ง รวมถึงการฟื้นตัวของการบริโภคในประเทศ
ทั้งนี้ คาด Rev Par ของธุรกิจโรงแรมเติบโต 4-5% จากงวดเดียวกันของปีก่อน ส่วน Same Store Sales Growth และ Total System Sales Growth ของธุรกิจอาหารเติบโต 2-3% จากงวดเดียวกันของปีก่อน และ 7-8% จากงวดเดียวกันของปีก่อน ตามลำดับ ซึ่งถือว่าเร่งตัวขึ้นจากปีนี้ เชื่อว่าธุรกิจโรงแรมในไทยยังเติบโตดี ขณะที่มัลดีฟส์เห็นการฟื้นตัวขึ้น Rev Par ที่ติดลบน้อยลงเรื่อยๆ ขณะที่ธุรกิจอาหารคาดว่ายังได้อานิสงส์เชิงบวกจากการบริโภคที่ฟื้นตัวอย่างชัดเจน
นอกจากนี้ ยังรวมผลของการที่ CENTEL ชนะประมูลสิทธิการเช่าโรงแรมและศูนย์ประชุมที่ศูนย์ราชการเป็นเวลา 20 ปีเข้าในประมาณการ ส่งผลให้ประมาณการกำไรปกติปี 2561 ปรับขึ้นราว 5% เป็น 2,338 ล้านบาท เพิ่มขึ้น 14.8% จากงวดเดียวกันของปีก่อน ขณะที่ปี 2560 ยังคงไว้ที่ 2,037 ล้านบาท เพิ่มขึ้น 10% จากงวดเดียวกันของปีก่อน
ทางด้าน บล.ฟินันเซีย ไซรัส มองจากแนวโน้มกำไรที่จะกลับมาเติบโตโดดเด่นขึ้น และ Catalyst จากอุตสาหกรรมที่อยู่ในช่วง High Season และทำให้กำไรยังเติบโตทั้งไตรมาสก่อน และจากงวดเดียวกันของปีก่อนในช่วง 2 ไตรมาสข้างหน้า แนะนำ “ซื้อ” ราคาเป้าหมาย 54 บาท
…
ผู้ถือหุ้นรายใหญ่
รายชื่อกรรมการ